גלעד אלפסי

גלעד אלפסי (נולד בה'תשל"ד, 1974) הוא שחקן, מחזאי ובמאי תיאטרון ישראלי המתמקד ביצירה בסוגת התיאטרון היהודי. חתן פרס תרבות יהודית ע"ש אורי אורבך, בקטגוריית התיאטרון היהודי.

ביוגרפיה
גלעד אלפסי נולד בירושלים, בוגר הישיבה התיכונית נתיב מאיר וישיבת ההסדר הר עציון. למד במגמת המשחק בבית הספר לקולנוע "מעלה" (1998-2000), בין השאר בהנחיית השחקן שולי רנד. במהלך השנים כתב, ביים ושיחק בהפקות רבות, חלקן בעלות אופי ניסיוני.

בשנת 2000 הקים את "תיאטרון תאיר" והיה לסירוגין מנהלו האמנותי עד לשנת 2011.

לאחר שעזב את תיאטרון תאיר הקים בשנת 2013 יחד עם הבמאי אייל סלע (גולדברג) את "תיאטרון במה", מיזם המאגד יוצרים שונים מתחום התיאטרון ל"שיח תאטרוני אחר", אולם מיזם זה נסגר בשנת 2015.

בשנת 2016 הקים את תיאטרון גלעד אלפסי, בו הוא משמש כמנהל אמנותי ובמאי. התיאטרון מתמקד בסוגיות חברתיות ותרבותיות והוא מעלה באופן שוטף מספר הצגות בהן אבאל'ה (2016), תבכה ילד תבכה (2016) התקלות ועבד לעם קדוש.

לצד העבודה במסגרת התיאטרון, משמש גלעד אלפסי כיוצר עצמאי וכמנהל אמנותי של מספר פרויקטים, בהם פסטיבל "יוצרים תהילים בעיר דוד", פסטיבל "נאמן למקום" ועוד.

בשנת ה'תשע"ח (2017) זכה בפרס שר החינוך לתרבות יהודית, בקטגוריית התיאטרון.

מחזות שכתב וביים 
 בדרך למעלה - דרמה פסיכולוגית.
 מגדל בבל.
 מחכים לכבודו - סאטירה חברתית על התנהלות החברה הדתית לאומית.
 שרשרת הזהב (עיבוד) - עיבוד למחזה של י"ל פרץ.
 ריש לקיש - הצגה היסטורית לילדים.
 הדרך הביתה - דרמה לנוער על קשיי ההסתגלות של מפוני גוש קטיף
 שברי לוחות - עיבוד לסיפורו של חיים סבתו.
 יצאתי לחופש תסתדרו לבד - קומדיה בכיכובה של נויה מנדל
 מדינה אחת לשלושה עמים - סאטירה חברתית-פוליטית.
 מחובר.com - מופע מערכונים.
 SB6 - דרמה היסטורית על בי"ס שפעל במחנה ההשמדה בירקנאו.
 אבאל'ה - מונודרמה על היחסים המורכבים שבין חוזרים בתשובה להוריהם.
 תבכה ילד תבכה - קומדיה על הורות.
 מבעד למילים - דרמה חברתית על תסמונת אספרגר

קישורים חיצוניים

 גלעד אלפסי, על תיאטרון ויהדות, באתר אימגו
 
 
 
 יאיר דגן, אחד על אחד עם גלעד אלפסי, ראיון בעלון גילוי דעת, כ"ו בכסלו ה'תשע"א

הערות שוליים

שחקני תיאטרון ישראלים
במאי תיאטרון ישראלים
מחזאים ישראלים
תיאטרון יהודי
זוכי פרס שר החינוך לתרבות יהודית
בוגרי ישיבת נתיב מאיר
בוגרי ישיבת הר עציון
בוגרי מעלה - בית הספר לקולנוע ולטלוויזיה
ישראלים שנולדו ב-1974